text:
Dia 20 di mart tabata dia pa reflekshoná riba Awa, fuente di tur bida.
“Tur kos ta awa”.
Tur kos ta awa pasobra esensialmente bida tá awa. Den vasto universo, nos mundu ta un fenómeno kompletamente insignifikante. Di e otro un banda e mesun mundu ei ta é kaminda di biba ideal pa un diversividat enorme di kriaturanan ku tur, sin niun esepshon, ta dependé di e kos milagroso ku yama awa. Nos planeta ta puro bida, i nos mester hasi tur kos den nos alkanse pa tené asina
Awa ta, por lo tanto, e bien vitál por ekselensia!!! Insupstituibel i primordial.
Si no tin awa no tin bida, punto!!!! Asina simpel e realidat ta!!!!
Skarsedat di awa
Tòg ta resultá inkreibel, ku na e altura aki di evolushon humano, kaminda nos a asta manda hende luna i ta eksplorando otro planetanan di nos konstelashon, un di e desafionan mas grandi pa e rasa humano drentando siglo 21 ta kon ta sòru pa tin basta awa potábel pa e rasa humano i sobrá di sernan bibiente.
Pero esei ta e realidat sunú, niun otro skarsedat manera petroli etc. ta mas agudo ku esun di awa.
Skarsedat di awa limpi pa bebe ta un problema mundial. E situashon grave aki ta pone ku mundialmente mester bai kambia e forma di pensa riba desaroyo humano i soshal
Na Kòrsou e manera, ku tantu e produktor komo e konsumidó ta anda ku awa, ta duna un idea falsu ku tin un abundansia di awa na mundu.
Ehèmpelnan ta: e manera ku nos ta laba nos outonan ku awa limpi di bebe, e manera ku nos ta tene “artifisialmente” ku míles di liter di awa, kuránan ku matanan eksótiko i vèltnan di yerba ku no ta pa nos klima ku ta tuma un kantidat enorme di awa pa tene nan na bida, pisina privá yená ku awa hòrtá òf pagá.
‘Lekverlies’ di 30%
E Produktor/distribuidor di e kos presioso ku yama awa ya tin mas ku 30 aña ku un kos ku ta ser yamá “lekverlies” (un “verzamelnaam” pa, entre otro: propio uso, “waste” den e kompania, lèkage den distribushon, i ladronisia di parti di konsumidónan di 30%).
Na primera bista, e paso morkoi ku ta atendé e problema ku ta afektá nos tur, ta parse un krímen kontra Humanidat. Sigur si bo tene kuenta ku e kompania ta drai ku ganashi ku tur e pèrdida di awa aki. Lesa mas riba e tópiko aki den ARCO 11.
Mirando e balor ku awa tin pa sobrebibensia di e ser humano lo ta konsehabel pa profundisá riba e parti di moral, ora ta repartí (bende) i usa awa. Den un ehersisio asina bo ta keda asombrá te ki punto, papia di awa, su skarsedat, su komersialisashon i su dispidimentu ta yama masha hopi pregunta étiko.
Mundu oksidental desaroyá
Den e mundu oksidental desaroyá ku nos ta forma parti di dje (Reino Hulandes, ku ta inkluí nos na Antia, ta un di e 15 paisnan mas próspero na mundu), kada siudadano ta uzando entre 500 pa 800 liter pa dia. Kada biaha ku nos hala un WC nos ta uza entre 10 ku 18 liter. Den regionnan pober na Afrika un persona mester ta kontentu si e por haña 10 pa 15 liter di awa pa dia.
Nashonnan Uní
E siguiente ta un sita di un ofisial di Nashonnan Uní den un kombersashon ku e ta tin ku “the Economist” 3 aña pasá.
“The world’s supply of freshwater is being abused, says Ahmed Djoghlaf, Executive Secretary of the UN’s Convention on Biological Diversity. He argues that we must learn to better manage this vital resource or live to regret the consequences”.
Tanten ku hopi Kurasoleño ta gasta enorme kantidatnan di awa di bebe, pa laba outo mas ku un bes pa siman, na mundu tin 1100 mion hende ku diariamente no tin awa drechi pa bebe i tene nan mes limpi.
Awa pa produsí hariña di pan
Un ehèmpel pa mustra ku nos ta hañando un “kabe’i boto” di Kreador den e kestion di awa aki ta ku: segun estudionan hasí, bo mester di 1 mion di liter di awa pa bo por produsí 1000 kilo (1 ton) di trigo (e materia básiko pa traha ariña di pan).
Na Kòrsou no tin basta awa den nos posnan (pa motibu di desishonnan den pasado pa usa awa di pos pa industria petrolero, te ora tur pos a bira brak), ni nos no tin riu pa irigá plantashonnan. E tarifa di mas barata di awa dushi produsí pa Aqualectra ta riba 10 florin pa 1000 liter. Pues pa produsí, na Kòrsou, 1000 kilo di trigo pa traha ariña lo bo tin di paga 10 mil florin na awa só. Esei ta pa pone den perspektiva kon karu awa ta na Kòrsou.
Riba merkado internashonal Preis pa 1000 kilo (1 tòn) di Trigo (http://www.nytimes.com/2008/02/13/business/13wheat.html) ta banda di 1000 florin i subiendo. Pues kumprando (importando) trigo for di eksterior i no kultiv’é, bo por bisa ku nos ta spar awa i plaka stranhero (pa produsí e awa te ainda nos mester energia petrolero pa traha e awa, irigá e plantashon di trigo, sòru pa kosecha i transportá e trigo.
Konklushon: mirando ku na mundu tin 1100 mion hende ku diariamente no tin awa drechi pa bebe i tene nan mes limpi. I ku tur dia 4000 mucha ta muri pa falta di awa limpi, por bisa ku na Kòrsou e “huiswerk” ta tremendamente grandi, si mira kon ta dispidí awa tantu serka esnan ku ta produsí e awa, i distribuy’é komo e konsumidó ku ta uza di mas awa òf ta trata di hòrt’é. En general por bisa ku na Kòrsou ta sosodiendo, diariamente, un tipo di krímen kontra humanidat (http://news.bbc.co.uk/2/hi/americas/7065061.stm) ku e manera haltu di malgastamentu di awa ku tin na Kòrsou.


c: text/html

text: Diahuebs atardi nos young ambassadors Sheqayli Ascencion y Jahmani Eisden hunto cu coach Edgar ‘Gachi’ Erasmus y Monique Ras hefe di e delegacion, a sali rumbo pa Russia. Durante un ceremonia na nos aeropuerto den presencia di familiars, amistadnan, teamnan di futbol di LIFIDA SV Atletico Santa Fe y FC San Nicolas, representantenan di Arubaanse Voetbal Bond, Sr. Richard Dijkhoff President di Arubaanse Voetbal Bond a hiba palabra y desea nos young ambassadors un bon biahe y hopi exito na cu nan participacion na e Football for Friendship Children’s Social Program. Tambe a duna un speech e representante di Digicel Aruba Sra. Keyla di departamento di human resources, cu a regala nos dos young ambassadors un smartphone cu un linia,un number di telefon, esaki ta essencial especialmente pa nos young journalist Sheqayli Ascencion pa asina e por comunica apart via su number di Digicel dunando tur informacion di e actividadnan, e eventonan di F4F na nos prensa local y tambe na F4F International Media Press Center. Diabierna atardi e delegacion a jega Moscow, unda nan a ser ricibi pa e committee di F4F y diasabra dia 9 di juni nan actividadnan ta cuminsa cu un camp despues sigi pa e F4F World Championship y despues sigi pa e Forum y tambe nan lo ta presente den Luzhniki Stadium na Moscow pa e opening ceremonie di FIFA World Cup 2018.

robotstxt: allowed

filter: keep


text:
Kòrsou: miniatura di mundu
Mayoria di biaha mi por komprondé mundu ora mi komprondé Kòrsou. Esaki ta konta, visevèrsa tambe: hopi biaha mi ta komprondé Kòrsou ora mi komprondé algu den mundu, lesando un buki òf hasiendo un biahe den eksterior.
E buki “Geopolítika di Emoshonnan” di Dominique Morsei finalmente a laga mi komprondé kiko ta pasando na Kòrsou aworakí pa loke ta “Slotverklaring” i e Referendum.
Mundu, pues Kòrsou tambe, na promé lugá, ta emoshon ta gobern’é. Sintí ta kuminsá traha, ora emoshonnan a kaba di ekspresá nan mes. I realmente ta ser usá pa trese balanse entre di ménos i di mas ekspreshon di emoshonalidat. Esaki pasobra tur dos, separadamente ta hiba e persona, e komunidat na destrukshon di su mes.
Tres grupo
Na e momentu aki por parti Kòrsou emoshonalmente den tres sorto di hende: Esnan ku tin miedu, esnan menospresiá i esnan yen di speransa. Naturalmente no tin deliniashon skèrpi entre e gruponan i kada un di nos tin algu ku serka un otro ta pone su kana yena.
Esnan ku tin miedu
Na promé lugá ta e polítiko, sigur esnan ku ta pretendé mas ku loke nan ta den realidat. Speshalmente esnan ku a yega ku krenwa, e inkompetente, e oportunista. Nan tin miedu ku nan no por ta bas mas ora kuminsá ehersé kòntròl mutuo i estrikto huntu ku Hulanda. Nan ta sinti ku nan lo pèrdè sierto statùs i lo no por bira mes riku ku esnan ku a bai nan dilanti.
Cooper ta nan lider. Pa e mesun motibu esnan korupto i inkompetente den e grupo di desaroyadó di proyekto, empresario, kontratista, amtenar, sindikalista, abogadonan, huntu ku kriminalnan i trafikantenan di droga, ta forma
parti di e grupo ku tin miedu.
Ta nan ta nos chulonan, loverboy, abusadornan, esnan ku un wowo só,
di e Kòrsou ku ta siegu.
Nan no ta esnan sin skol, ni esnan pober pero nèt esnan ku tin skol, esnan ku tin e mihó den nos sosiedat. Nan tin miedu di kualke kambio pasobra den e korupshon di nos outonomia nan a logra di forma un bon bibá, propagando un nashonalismo sin profundidat, formando nan nèshi ku un nètwèrk di famia i konosínan.
Nan ta piska bon den awa trubel. Nan ta vota NÒ. Si nan logra haña mayoria den e referendum aki, Kòrsou lo bira un diktadura kaminda Kapitalismo Salbahe lo ta e norma.
Esnan menospresiá
Esnan menospresiá ta esunnan ku no tin skol, esnan sin trabou, ku a ser gañá asina hopi biaha ku nan no tin konfiansa mas den futuro. Esakinan ta laga e miedosonan lastra nan bai ku nan pa motibu di nan historia troumátiko (fatalista). E miedoso ta primintí esun sin skol, esun sin trabou, pan i dibertishon aki na mundu i tambe den shelu ora nan muri, basta nan keda boga pa prohibishon di matrimonio entre homoseksualnan.
Esun menospresiá no ta aseptá nada di e makamba, no ke siña nada di nan,
pasobra nan ta kere ku nan bida lo no drecha “anyway”.
Nan lema ta si tòg bo ta ser engañá, mihó bo kasá kòrta bo orea ku un hòmber pretu i no ku un blanku i riba esei, e miedosonan ta konstruí nan fata morgana (nan ilushon).
- Nan ta pensa ku dignidat ta mas importante ku nan frishidèr yen di kuminda, ku bo bandera ta mas importante ku bo trabou, ku outonomia (bas riba presupuesto i hustisia) ta mas importante ku bienestar, progreso, protekshon, salubridat di tur hende.
- Ku matrimonio entre homoseksual lo ta un orkan ku lo hiba nos pa semper den pèrdishon!!!
- Ku makamba ke bolbe kolonisá nos, pasombra ta nos ta fuente di nan rikesa.
Wiels ta nan lider. Mayoria lo no vota i un par ku bai urna lo vota NÒ. Si nan resultá mayoria dia di referendum benidero, esaki lo ta e fruta amargo di e maneho malísimo di 50 aña di korupshon, nepotismo i oportunismo ku a tene e bobonan, bobo i e pobernan, pober i Kòrsou lo spat for di otro meskos ku komunismo i kapitalismo.
Esnan yen di Speransa
Esnan ku speransa ta e obrero, e empleado públiko, e abogado, esnan ku a studia, empresario, esnan rashonal ku ta traha duru, ku tambe ta keda kontentu ku éksitonan chikí. Nan ta realisá ku na Hulanda ku su struktura di poder desentralisá, e poder mas grandi ta serka di e struktura ku ta mas serka di e pueblo. Esaki ta hopi diferente ku e struktura di Fransia, kaminda ta lo kontrario. Ei Paris ta e fuente di tur poder. Ta p’esei nunka no por kompará Guadaloupe ku Boneiru.
Nan a mira i ta komprondé ku apesar di nan miedu, un debe inpagabel di 5.5 mil mion florin, humiashon troumatiko di pasado, tin un lus ku ta bria na horizonte.
Ku mundu ta kambiando. Ku Hulanda no ta un pais kolonial mas, meskos ku Merka no ta e úniko Super-Pais mas.
Nan ta habrí pa mundu, pa influenshanan di afó. Nan no ta kere ku nan sabi tur kos i ku nan kultura, nan Dios, ta E úniko Kultura, E úniko Dios. Nan no tin lider, pero sí nan tin krítika rashonal riba e “Slotverklaring”, por ehèmpel:
- nan lo a deseá pa St. Maarten por a haña su propio Prokurador General;
- nan lo a preferá ku a sanea hinter e debe;
- nan lo a deseá ku Hues lo a haña “constitutionele toetsing” total (e derecho pa kontrolá ku nos leinan i e manera ku ta ehersé nan ta hustu);
- nan lo a deseá ku nos órganonan di kòntròl den nos demokrasia, manera Prensa, Parlamentu, Kontrolaria general den e leinan nobo lo a bira mas independiente i
- nan lo a apresiá si Hulanda na un manera mas habrí i dramátiko lo a pidi diskulpa pa loke a sosodé den pasado ku i riba nos isla.
Sin embargo, nan no ta laga nan emoshonnan kondusí nan na ansha i asina laga nan pasado determiná nan futuro.
Nan ta realisá nan mes ku un debe di 5.5 mil mion di florin den e Krísis mundial ku nos ta pasando aden aworakí solamente por tin un futuro di emigrashon. Nan sa ku Coopernan, Cova’s, Wielsnan i Pierrenan, ounke protestando kontra Hulandes na nos skolnan, tabata e proménan pa pone nan yunan riba skolnan Hulandes i/òf skolnan internashonal.
Nan ta kansá di ser bochorná di ta prostituta pasobra nan ta aseptá ku porfin Hulanda ta pagando su debe pa ku e pueblo aki.
Nan ta puntra nan mes si Cooper i su sosionan ta haña ku amanan di kas i kobradónan di ònderstant, ku ta ser mantené pa nan hòmbernan i Estado, tambe ta prostituta.
“They don’t give a damn” si homonan tin òf no tin mag di kasa.
Dignidat
Nan dignidat ta nan trabou, kuido di grandinan, funshonamentu di nan institutonan demokrátiko, nan seguridat, nan bienestar, nan nivel di bida, salú públiko, bibienda popular, enseñansa, prizòn. Nan sa ku e diferensha na kantidat di hende entre Kòrsou i Hulanda nunka lo por nivelá e défisit demokrátiko, pero nan tambe ta mira ku e diferensha aki ta menguando pasó awor Hulandesnan den Karibe, tambe por vota riba un Hulandes Karibense pa parlamentu Europeo.
Nan ta konvensí ku den e espasio di 5 aña ku Hulanda a krea, nan lo por logra entre otro di:
Fortifiká nan órganonan demokrátiko dor di prohibí ku periodista lo aseptá komisariado;
Restringí e kantidat di ámtenar ku por ta riba un lista polítiko;
Duna Kurasoleño ku ta biba den eksterior derecho di voto;
Hasi Kontrolaria General mas independiente;
Engrandesé nan dignidat i outonomia dor di bira ménos dependiente di bankonan i otro institutonan finansiero.
Nan ta vota SI. Mi ta uno di nan. Abo tambe.
Si bin sosodé ku nan ta mayoria den e referendum benidero, e ora ei nos instinto di sobrebibensia a salba nos atrobe.
Stanley Brown, Mart 09


text:
ORANJESTAD (AAN): Un conmocion y desordo di otro mundo por a tende Diaranzon merdia den Caya Betico Croes na Playa.
Net dilanti e Oficina Principal di Caribbean Mercantile Bank, un pelea a start.
Un homber a cuminza na bati un ciudadano cu hopi forza y rabia, y na final el a dale cu un obheto fuerte, causando golpi y trauma duro na e ciudadano, y su curpa a keda cu herida, a cay y keda eybao benta.
Yamadanan a cuminza drenta na tanto Polis, como tambe Ambulans pa manda unidad cu urgencia.
Diferente unidad di Polis a yega mesora, pa asina domina e situacion.
E agresor masculino a wordo deteni, y a ser transporta pa Warda di Polis pa interogacion.
Dos unidad di Ambulans a yega, y Paramediconan a stabiliza e victima prome, y despues a pone riba brancard y a hibe Servicio di Emergencia na Hospital pa trato medico.
Kico ta e origen di e problema y maltrato aki, no ta conoci. Tampoco tabatin indicacion si acaso e dos personanan aki conoce otro, of no. Awor Polis tin di bay check tur e detayenan aki.


text:
SAM
Scol Arubano Multilingual
Kico ta Scol Arubano Multilingual?
Na inicio di aña 2018 Minister di Enseñansa, dr. Armando Lampe a anuncia cu Aruba lo conoce un cambio den enseñansa; ta trata di implementacion di Scol Multilingual den tur scol preparatorio y basico na Aruba.
SAM ta e nomber oficial di e programa y e curiculo nobo multilingual cu lo keda implementa den scol primario.
Kico ta e beneficionan di Scol Arubano Multilingual?
Scol Multilingual ta un sistema di educacion indispensabel pa Aruba, teniendo cuenta cu e comunidad di Aruba ta multilingual. Multilingualismo ta un rikesa y un oportunidad cu nos comunidad ta brinda cu lo mester tin su refleho tambe den scol. Un idioma ta manera un yabi cu ta habri bo posibilidad pa por comunica y asina desaroya bo mes. Pues mas idioma bo siña, mas yabi bo tin pa por desaroya bo mes den e mundo di awe. Un persona multilingual tin un capacidad mas grandi di compronde loke ta pasa rond di dje, pasobra e por combina su conocemento di mas cu un idioma cu otro.
Cifranan di Censo (2010) ta mustra cu gran mayoria di nos poblacion ta papia Papiamento cu otro na cas (casi 70%), sigui pa 14% di nos poblacion cu ta papia Spaño, 7% cu ta papia Ingles y 6% cu ta papia Hulandes cu otro na cas.
Aunke cu desde aña 2003 Papiamento y Hulandes ta e idiomanan oficial na Aruba, nos por mira cu nos yiunan tin un habilidad tremendo di siña Ingles y Spaño den nan bida diario, sin cu nan a haya les di e idiomanan aki na scol.
Un persona multilingual ta transferi loke el a siña den un idioma pa e otro idiomanan. Esaki ta haci cu un base fuerte den un idioma cu e alumno conoce bon tin su beneficio pa siñamento di otro idioma cu e alumno tin mas dificultad cu ne. Asina por ehempel un bon dominio di Papiamento, cu ta un idioma cu e alumno ta scucha cu mas frecuencia, ta un condicion pa un bon dominio di Hulandes, cu ta un idioma menos conoci pa mayoria di nos muchanan.
Ki tempo Scol Arubano Multilingual lo cuminsa?
Na aña 2018 – 2019 tur klas, cuminsando di scol preparatorio te cu klas 6 di scol primario di e scolnan piloto, lo forma parti di e programa multilingual. Cu e implementacion di Scol Multilingual den tur scol na Aruba e scolnan piloto lo sigi desaroya prome cu e otro scolnan y nan ta un partner (banda di directivanan (schoolbesturen), CDPC di IPA y DEA) den e implementacion di SAM den e otro scolnan preparatorio y basico.
Pregunta y Contesta (FAQ)
Na FAQ SAM (submenu na man robes) por haya e preguntanan mas haci (Frequently Asked Questions) tocante Scol Arubano Multilingual, manera entre otro:
Documento & Publicacion
- 2016 – Prome relato di e efecto di e programa multilingual
- 2016 – Mapa Social PSML
- 2015 – Implementatieplan Invoering Kerndoelen Primair Onderwijs
- 2015 – Envolvimento di mayor (presentacion powerpoint)
- 2012 – E modelo di idioma multilingual pa Scol Primario (foyeto pa mayor)
- 2012 – E Scol Basico Multilingual (informacion pa mayor)
- 2007 – Masterplan Proyecto Scol Multilingual
- 2002 – Nota “Habri porta pa nos drenta” (proposicion pa modelo di idioma pa enseñansa basico)
Noticia
- 09-21-2018 - DEA ta entrega metodo “Taalpret” na ISA
- 07-31-2018 - SAM enseñansa di calidad cu ta pone e mucha central
- 06-20-2018 - Exposicion di buki y competencia di skirbimento pa mucha
- 06-19-2018 - Merdia di informacion di SAM pa cabesante y maestro di scol primario
- 06-05-2018 - DEA a tene encuentro cu cabesantenan di SKOA y DPS tocante SAM
- 05-31-2018 - Beneficio di Scol Arubano Multilingual
- 05-29-2018 - Introduccion di Scol Arubano Multilingual den enseñansa
- 02-21-2018 - Dia Internacional di Idioma Materno
- 02-20-2018 - Aplicacion nobo y practico riba website Papiamento.aw
- 02-19-2018 - Celebracion Dia Internacional di Lenga Materno
- 02-01-2018 - Catalogo di material educativo local
- 02-01-2018 - Metodo “Taalpret”
- 01-22-2018 - Minister di Enseñansa ta reuni cu Diensthoofden
- 12-19-2017 - 20 Buki Nobo na Papiamento pa Mucha y Hoben
- 12-19-2017 - Departamento di Asunto Social ta aplaudi decision pa Scol Multilingual na tur scol
- 12-18-2017 - Minister di Enseñansa ta elabora riba digitalisacion y psml
- 12-12-2017 - Minister ta anuncia implementacion di Scol Multilingual
- 09-21-2017 - Prome relato di e efecto di e programa multilingual
- 02-21-2017 - Dia Internacional di Idioma Materno
- 02-21-2017 - International Mother Language Day 2017
- 01-26-2017 - Using English in the Netherlands
- 11-13-2015 - Charla na UA tocante “Un ortografia uniforme pa Papiamento ta factibel?”
- 05-20-2015 - Oficialisacion di Papiamento
- 03-16-2015 - Vocabulario Ortografico di Papiamento
- 07-28-2014 - Vocabulario Ortografico di Papiamento
- 05-28-2014 - Vocabulario Ortografico di Papiamento
- 02-20-2013 - Dictado di Papiamento
- 12-01-2011 - Prome Manual di Gramatica di Papiamento
Internacional
- 21.02.16 – Innovative mother tongue instruction helps get all children reading
- 18.02.16 – Global Partnership Education: Children learn better in their mother tongue (part 2)
- 18.02.16 – Global Partnership Education: Why involve parents in mother tongue education
Info / Contact
DEA > Scol Arubano Multilingual (SAM)Scroll To Top


text:
SETAR ta contento di introduci e canal Animal Planet den e formato di High Definition, cortico yama HD. Animal Planet ya caba ta existente riba e lineup di Cable, riba canal 68 den Standard Definition. Pero awor den e formato HD, cliente por disfruta di un calidad di e imagen y audio hopi mas halto. Mas y mas SETAR ta introduci canalnan den HD pa asina por duna clientenan un experiencia hopi mas agradabel.
Animal Planet HD ta riba canal 333. Tur cliente cu Cable Digital cu tin un box HD ta ricibi acceso na e canal aki. Animal Planet ta un canal cu ta inspira y sorprende su televidentenan cu storia cu ta trece nan mas serca di e mundo di animal.
Sintonisa di awe caba riba canal 333 Animal Planet HD. Pa mas informacion por tuma contacto cu SETAR na 525-1700.


text:
Notisia
Publikashon
Polis di Turismo
Politur ta para pa Polis di Turismo. E meta speshal di e unidat polisial aki ta pa protehá e sektor di turismo, aki na Kòrsou den un forma spesífiko pa prevení kriminalidat, analisá rísiko i garantisá seguridat. Mientrastantu e konsepto di Politur ta konosí den regio. Den paisnan manera Repúblika Dominikano, Colombia i Costa Rica lantamentu di e Kuerpo di Politur a keda sorprendé ku e resultado positivo pa e sektor i e imágen di e paisnan konserní.
Politur tin derecho di eksistensia ku e meta sosial, manera ta deskribí i stipulá den e lei di konsenso pa Kuerpo Polisial Kòrsou. Politur tin un tarea spesífiko, bou di maneho di hefe di kuerpo i e outoridat outorisá i di akuerdo ku e reglanan válido stipulá, pa perkurá pa un mantenshon efektivo di órden hurídiko den e sektor di turismo i duna servisio/yudansa na bishitantenan di Kòrsou.
Alohamentu i área di trabou di Politur
- Área di vigilansia di Politur ku base di salida Boulevard/Mambo:
Ta abarká for di Boulevard, Caracasbaai, Papagayo te ku Jan Thiel Beach i Boulevard te ku Avila Beach.
- Área di vigilansia di Politur ku basenan di salida World Trade Center i Sambil: Ta abarká e área di hotèl rondó di Piscadera i for di WTC te ku Renaissance Hotel; ademas e tereno di Sambil i te na krusada di Veeris.
- Área di vigilansia di Politur ku base di salida Westpunt:
Ta abarká tur bich, playanan di Westpunt, atrakshon turístiko i tur loke ku ta apto/digno ku e turista ta deseá di para mira.
- Hasi presensia di Politur notabel kaminda konstatá moveshon i aglomerashon di turista.
- Tur mèldu ku ta envolví un turista.
Tarea di Politur
- Prevenshon den perturbashon di òrdu òf echonan kastigabel
- Mantenshon di òrdu públiko i di siguridat
- Asistensia den kaso di emergensia
Ora di trabou
- 08:00 or – 16:00 or
- 16:00 or – 00:00 or
Kontakto
Telefòn (+5999) 866-6800
Telefòn (+5999) 866-6400
Telefòn (+5999) 866-6300
Telefòn (+5999) 866-6700
Telefòn (+5999) 866-6900


text:
Casi tur rapport di CAft y Conseho di Consulta ta mustra riba e necesidad pa no uza ‘suerte financiero incidental’ pa cubri ‘fayo structural’. Un frase simpel cu hopi sabiduria. Pero kico esey ta nifica di berdad y pakico ta ripiti e conseho ey te fada?
Fayo structural
Gobierno consecutivo di color politico alternativo a gasta ‘structuralmente’ mas placa di locual a drenta. E motibo principal p’esey tawata nombracion di mucho personal. Hende cu a nombra como recompensa pa nan ayudo den campaña, no a keda solamente durante gobernacion di ‘nan’ partido, pero te cu nan pensioen. Esey a pasa durante tur gobernacion di tur partido politico. Di e manera aki, e aparato gubernamental a bira mucho grandi y pago di esey tawata un gasto fiho (= structural) y hasta creciente riba presupuesto. Aña aden, aña afo. Como consecuencia, specialmente esaki practicamente semper a causa fayo presupuestal. A cubri e fayonan aki mas tanto cu ‘prestamo consumptivo’. Pasobra no a uza gran parti di e prestamo pa inversion cu a lo largo lo produci algo pa Aruba, sino pa paga salario (esta gasto coriente pa ‘consumo’). Tur e prestamonan aki hunto a percura pa e crecemento continuo di nos debe nacional. E miho manera pa limita mas crecemento di e debe ta pa limita e ‘gastonan structural’ mas grandi. Esey ta nifica specialmente cu lo mester tuma menos personal y cu lo elimina departamento y personal innecesario. Asina lo reduci e gastonan di personal ‘structuralmente’. Consecuentemente, fayo presupuestal lo transforma den surplus den presupuesto. Esey lo permiti pa cuminsa paga e debenan.
Suerte incidental
De bes en cuando pais Aruba sa ricibi inesperadamente mas placa cu normal. Esey por ta pa motibo di capital cu tin hopi tempo para pero di un momento pa otro a bin disponibel. Of pasobra a bende un compania di gobierno cu ta genera entrada na e momento ey so (= incidental). Of simplemente pa motibo di un triki di contabilidad manera a pasa na 2015 cu e ‘regalo’ pa gobierno di Afl. 60 miyon di parti di SVB, cu su mes no tawata den un posesion financiero di gaba. Solamente den e milenio nobo aki, ta trata den apenas 15 aña di mas o menos Afl. 1 biyon (mira e tabla). Den caso cu lo ta tin un administracion financiero drechi, esaki lo a bin disponibel na beneficio di henter comunidad. Den algun caso, e suertenan incidental aki a percura pa transforma un menasa serio di fayo presupuestal di un momento pa otro den un surplus. Di biaha e partido ‘responsabel’ a maluza esaki pa haci propaganda extenso cu e surplus ta danki na su ‘maneho responsabel’.
Bista di e suertenan incidental principal, conoci publicamente desde 2000
# AÑ SUERTE INCIDENTAL Afl. MOTIBO DI E SUERTE INCIDENTAL SURPLUS/FAYO PRESUPUESTO Afl. DESPUES DI INCLUI E ‘SUERTE’
1 2001-AVP 306.900.000,- Calculacion nobo di interes APFA → parti di e debe a cay afo (mientras cu APFA a perde hopi reserva!) + 208.300.000,-
2 2003-MEP 249.100.000,- Independisacion di SETAR + 65.700.000,-
3 2008-MEP 200.000.000,- Entrada pa motibo di benta di Plant Hotel + 50.000.000,-
4 2010-AVP 115.000.000,- Acuerdo special (‘dading’) cu Valero Fayo mas abou
5 2015-AVP 60.500.000,- ‘Regalo’ di SVA (premie di trahado!) pa gobierno Norma di fayo OK
6 2016-AVP 27.000.000,- Settlement payment Valero Norma di fayo OK
7 2016-AVP 40.000.000,- Benta Fuels Marketing & Supply (Valero) No a keda realisa!
8 2018-MEP 40.000.000,- Dividendo RdA*, ATA, Utilities Fayo mas abou
TOTAAL 1.038.500.000,- Maluza pa tapa ‘fayo presupuestal structural’ na luga di haci inversion productivo
* Segun Caft, entrada pa motibo di dividendo di parti di RdA (Refineria di Aruba) ta sumamente dudoso. Aruba no a ricibi ningun pago pa motibo di e Settlement Sum, ni di e capital di accion di FMSA, ni di e entradanan di lease pa uzo di e tereno di e refineria cu si a pone den presupuesto 2017. P’esey tambe a dicidi na december 2017 pa considera e creditonan aki como no-cobrable y pues como placa perdi. Riba dje no tin cuenta anual disponibel di añanan 2016 y 2017 mientras cu RdA ya caba a laga sa cu e mester presta placa pa por paga e accionnan di FMSA. Segun minFin, RdA ya caba a haci un prome pago mientras cu e restante lo sigui segun skema den curso di 2018.
Mala suerte den caso di suerte
Suerte incidental grandi a percura den tempo dificil pa gobierno por a cera e aña sin mucho problema grandi, esta sin mucho necesidad pa busca prestamo dificil. Lamentablemente den e proceso ey a tira masha hopi placa afo. Esey tawata specialmente pa motibo di nombracion/mantencion di personal innecesario/di mas. P’esey tambe a neglisha di haci coreccion necesario di e maneho gubernamental dañino. Consecuentemente, e suerte cu gobierno tawatin cada bes atrobe cu ‘suerte incidental’, en realidad tawata hopi mala suerte pa comunidad. Pasobra por a sigui mantene situacion dañino (y costoso!) pa mas tempo. Esey lo resulta cu pa hopi aña mas, structuralmente comunidad lo mester sigui paga cantidad enorme di placa (tira afo). Y no tin mucho speransa cu por sigui conta cu hopi suerte incidental. Ta parce cu e posibilidad ey structuralmente ta cabando. Pa comunidad ta di spera cu esaki por conduci na busca y ehecucion di solucion structural.


text: Boneiro: Riba djamars 28 di mart sentral di polis a risibí notifikashon di dos kandela di mondi na Kaya Gloria. Brantwer ku a bin na e sitio a paga ámbos kandela. No tabatin niun herido. Riba e mesun dia a haña un outo hòrta bek na Kaya Antonia. Ta trata di un pikòp kolo shinishi di marka Grand Tiger, numerá V-3921. A informá e doño. Mas lat, alrededor di 7 or d anochi, a detené tambe un hòmber di inisialnan E.J.R.M. en konekshon ku no duna oido na un òrdu di polis i tambe pa insulto di un ámtenar den funshon.


text:
Pito cu a keda pega tabata molestia bisiñanan pero esun cu tabata cun'e tabata wak pelicula y no tabata tende e pito
Den oranan di mainta a drenta informe di cu e pito di un auto tin mas di un ora "straight" ta sonando y ta molestia e bisiñanan na Pavia, mesora a dirigi un patruya na e sitio. Na yegada di e patruya a bin encontra cu un Toyota Tercel A8140 cual su pito na sonando y niun hende no ta stop e. No tabata tin hende den e vehiculo y tur e portanan ta na lock. Polis a bay check cu e hendenan na e cas y a bin logra haya un persona cu tabata den camber cu airco ta wak pelicula pero no tabata tende e pito cu a keda pega ta soña. E damita cu tabata cu e auto a bin pafo y polis a kita e waya di e bateria y a avisa e damita pa laga dreche pa asina e pito no molestia e bisiñanan.


text:
Gisette Seferina ke sa kon a para ku e Business Case di Hospital NOBO
Parlamentario di Frakshon di PAR Sra. Gisette Seferina awe mainta durante di reunion públiko tabatin algun pregunta klave pa Minister di Finansa Sr. Gijsbertha tokante finansiamentu di hospital i e supuesto montante ku ta surpasá e presupuesto pa Nos Hospital Nobo.
Sra. Seferina ta indiká ku tin un trayekto pa traha un hospital nobo pa asina e pueblo di Kòrsou por tin e garantia ku e kuido ku e risibí lo bai ta na tinu, na drechi, di kalidat i ku e por page.
Un Yu di Kòrsou tin akseso ku na salubridat públiko i ku ta hasi uzo di servisio di un hospital pa kuido médiko, tin e siguiente preguntanan:
“Si mi bira malu tin yudansa pami?” “E yudansa ku mi haña ta di kalidat e ta adekuá pami?”
“Mi por paga e kuido ei? Den ki ambiente lo mi haña e kuido ei?”
Un hospital di 165 aña no ta sirbi e puntonan aki. P’esei pueblo kompleto ta anhelá un hospital nobo. E estado di deterioro di SEHOS ta asina grandi ku mester a bini un hospital nobo. Pueblo tabata konsiente ku e lo kosta hopi sèn, pero ku lo a hasi esaki sin hinka e pais den un debe grandi, manera promé ku 10 10 10 debenan di Kòrsou tabata asina haltu ku 93 sèn for di e florin tabata bai na paga debenan i no por a progresá, invertí, ni mehora nos pais.
For di tempu ku a konkretisá e konstrukshon di HNO a papia di un “Business Case”. Un “business case” ta un hustifikashon pa kualke proyekto kaminda bo ta evaluá si e tin benefisio komersial i si ta balapena invertí den dje.
Sra. Seferina ta enfatisá ku pueblo di Kòrsou ke sa si HNO ta bal hinka sèn den dje? Ta falta di gobièrnu Ruggenaath ku no tin business case di HNO òf ta skonde e gobièrnu aktual ta skondé? Anto di dikon ta papia di mas ku un business case?
Sra. Seferina ta terminá ku e tin un rel den e invershonan ku gobièrnunan a hasi den nos infrastruktura i konstrukshon di edifisio ku despues mester di meerwerk òf ku no ta kuadra. E ta puntra kon e garantia di konstrukshon ta bai den kaso di un mega proyekto manera HNO? En partikular awor ku tin indikashon ku mester di 200 mion mas pa finalisá e hospital.


text:
ORANJESTAD (AAN): Den e ultimo añanan por a mira con na Aruba tin proyectonan cu ta worde realiza, otronan cu exitosamente a worde concretiza y cu mayoria ta producto di e capital venezolano cu a worde inverti na nos isla. Den e ultimo lustro, segun datonan suministra pa e website di Quinto Dia di Venezuela, un importante volumen di recursonan den divisa stranhero procedente di inversionistanan venezolano a ser coloca den cuentanan bancario na Aruba. E instancia regulador di banconan y otro institutonan financiero venezolano (Sudeban) a prohibi na e banconan venezolano operacionnan den dollar of otro tipo di placa stranhero bao di e modalidad di transaccionnan offshore.
E modus operandi aki ta worde realiza atravez di agentenan di colocacion cu ta dispuesto pa cambia Bolivar pa otro moneda di circulacion internacional pa asina sigura recursonan pa futuro.
Antes tabata haci uso di bononan venezolano, awor e transaccionnan ta crediticio of otro tipo di garantianan estableci entre e partidonan, segun e informe.
Hopi venezolano ta bishita Aruba, ya cu ta solamente 30 minuut ta separa nos isla for di e aeropuerto di Maiquetia, y akinan personanan y empresarionan ta busca e manera pa intercambia e moneda stranhero cu nan bolivarnan of pa realiza operacionnan cu ta sigura e balor di nan placa a largo plazo, mientras cu otronan ta bin pa cambia nan bolivar na dollar den casnan di cambio.
Segun ley, na Venezuela ta prohibi e gremio bancario pa haci transferencia di base di datonan den medionan electronico of documentonan fisico di e usuarionan na otro entidadnan financiero cu no ta opera na e pais, incluyendo operadornan cambiario fronterizo no por efectua ningun compra y benta di checknan di viahero of operacionnan den moneda stranhero.
Den e caso aki, e risico ta wordo asumi pa e persona cu lo por ta exponi na engaño of estafa cu divisanan falso of wordo deteni na e aeropuertonan venezolano, ora cu e cantidad di placa den moneda stranhero ta supera e cantidad estableci pa e ley venezolano. E persona aki ta wordo sanciona cu pena di prison pa e ley di ilicitonan cambiario.
E tendencia pa inverti na Aruba sigur ta algo cu ta hopi actual y cu sigur nos lo mira esaki aumenta te ora cu e situacion na Venezuela haya un cambio of cu e ley ta permiti e circulacion di e dollar na e pais bisiña.
Mientrastanto, Aruba lo sigui haya mas y mas bishitante di Venezuela kendenan lo bin Aruba pa haci nan compras y pa gasta nan dollar. Esnan di mas poder economico sigur, inverti den un propiedad of traha un proyecto na Aruba tambe ta un posibilidad.
-
Secciones:
-
-
-
Enlaces Recomendados
Buscar
Noticias Candela
- El lujo asiático que vendía Nervis Villalobos para blanquear dinero de la corrupción
- Deportan a padres de asilados venezolanos en Estados Unidos
- Investigan presunto enfrentamiento con guerrilla del ELN en mina de oro en Venezuela
- Exviceministro venezolano Nervis Villalobos detenido otra vez en España e incautada una fortuna inmobiliaria
- Rafael Ramírez (III parte)“Tengo muchísima información”
- Rafael Ramírez acusa a Zapatero y partidos de la oposición de recibir contratos petroleros en la Faja del Orinoco
- Zapatero sobre supuestos contratos recibidos de Pdvsa: “Es una falsedad”
- Barrio de Salamanca en España, el lugar donde los millonarios venezolanos adquieren lujosas propiedades
- (Opinión) ¿Contratos son acaparados en Pdvsa Gas?
- (Opinión) ¿Una estructura política en Pdvsa Gas?
Noticias Diarias
- Habitantes de Tumeremo reportan desaparición de 16 mineros
- Se elevan a siete los acusados por la Fiscalía por la Tragedia de Los Cotorros
- Gobierno venderá 2.000 millones de euros en el Dicom
- El Aissami: Venezuela excluye el dólar de operaciones cambiarias y privilegia el euro y el yuan
- Josemith Bermúdez tuvo que vender su casa para comprar medicinas contra el cáncer
- Denuncian detención de cinco miembros de Prociudadanos en Caracas
- (Anzoátegui) En escuela de talentos deportivos se niegan a seguir perdiendo clases por malas condiciones
- Se fugó militar implicado en el “Golpe Azul”
- Gobierno venezolano ofertará dos mil millones de euros en el mercado cambiario nacional
- Detuvieron al tercer militar vinculado al 'Golpe Azul' recientemente liberados
Informe Petrolero
- Desarrollan jornadas de atención social en varios municipios de Anzoátegui
- (Aruba) Candela domina rapidamente den refineria di Valero
- Informe de seguridad de Pdvsa revela que en el 2010 se registraron más de 2 mil accidentes laborales
- Derrame de crudo no afectó a las costas orientales
- Reuters: Venezuela corre riesgos para subir produccion crudo
Guía Corporativa
Archivos
-


text:
Ofisina di Turismo di Kòrsou Ta Lansa Kampaña Nobo di Branding Internashonal
‘Sintié pa Bo Mes’
WILLEMSTAD –27 di sèptèmber 2018 – E luna akí, Ofisina di Turismo di Kòrsou (CTB) lo lansa su kampaña nobo di branding internashonal ku e slogan, ‘Sintié pa Bo Mes.’ E kampaña ta hala atenshon na nos isla su historia riku, su outentisidat i e variedat úniko di sitio i aktividat ku ta duna kada bishitante e libertat pa eksplorá Kòrsou manera e ta deseá. E avisonan nobo ta sumamente yamativo, inspirá pa Kòrsou su estétika vibrante. E idea ta di suprayá ku Kòrsou no ta manera e otro islanan di region, i asina hala atenshon riba Kòrsou.
Kòrsou su esfera outéntiko, su arkitektura ku influensia europeo i su playanan íntimo ta atraé un gran variedat di biahero, sea ku nan ta di e tipo mas aventurero, esun ku ta bin pa disfrutá na playa òf e afisionado di historia. ‘Curaçao. Feel It For Yourself,’ (Kòrsou, sintié pa bo mes) e slogan original ku CTB a traha riba dje durante e último dos añanan, ta karga e idiologia akí i ta animá biaheronan di tur orígen, rasa i seksualidat pa eksperensiá Kòrsou manera nan ta deseá.
Pa desaroyá un kampaña internashonal di branding spesífiko, CTB i Catch New York, ku ta CTB su empresa publisitario basá na New York, a hasi estudio ekstenso di merkado ku grupo di enfoke, entrevista ku eksperto i enkuesta kualitativo direkto ku konsumidó rònt mundu. Tur region a keda inkluí. E tim a biaha bai Alemania, Hulanda, Canada, Brazil i Colombia i a papia ku spesialista di industria di aerolínea, tour operator, manager di e diferente regionnan, representante di hotèl i hende komun. Ora a analisá e kontestanan i visualisá esakinan riba un gráfiko ku ta mustra kon e diferente temanan di biahe karibense ta keda persibí, e idea di ‘sinti bo liber’ ta unu ku tabata fuerte den tur e merkadonan analisá.
Kòrsou ta konsistí di un fushon di 55 diferente nashonalidat i hendenan lokal ku ta papia kuater idioma. Un i tur ta bon biní i esei a pone nos isla chikitu riba mapa, komo un di e destinashonnan den Karibe kaminda tur hende ta sinti nan aseptá, partikularmente turistanan LGBT.
E tema di sinti bo liber – liber di tur preokupashon i tambe di prehuisio – a duna lus na e slogan ‘Feel It For Yourself’, ‘Sintié pa Bo Mes’. Komo ku tin diferente manera pa eksperensiá Kòrsou, kada turista por namorá di e isla i di e esfera outéntiko i inolvidabel na nan manera.
Pa ta diferente for di e material kasi idéntiko ku konsumidónan a kustumbrá di mira di e otro destinashonnan den Karibe, kaminda semper ta koló blou ta dominá, CTB a lansa un serie di imágen vibrante ku ta asta mas kolorido ku e edifisionan den sentro di siudat. Riba un di e avisonan tin e slogan ‘Feel It For Yourself’ (‘Sintié pa bo mes’) i riba un otro ‘Feel It In Your Soul’ (‘Sintié te den bo alma’).
‘Por fin a yega ora pa revelá e kampaña di branding nobo, un kampaña ku ta un refleho perfekto di Kòrsou su zjeitu i outentisidat,’ segun Hugo Clarinda, Direktor Interino di CTB. ‘E imágennan ta transmití e energia vibrante di Kòrsou i e slogan ta ilustrá ku Kòrsou ta un nashon pa un i tur.’
E kampaña nobo di branding internashonal lo keda lansá na Hulanda, Alemania, Bélgika, Colombia, Brazil, Venezuela, Ecuador, Karibe, Canada, Estados Unidos partikularmente na New York, Miami, Charlotte i den e merkadonan ku konekshon aéreo direkto
==========================
Curaçao Tourist Board Launches New Global Branding Campaign
“Feel it For Yourself”
WILLEMSTAD – September 27, 2018 – This month, the Curaçao Tourist Board will roll out its new global branding campaign, “Feel It For Yourself,” which highlights the destination’s rich history, authenticity and unique range of sights and activities that leave visitors free to explore the island on their own terms. Drawing inspiration from the island’s vibrant aesthetic, the new elements are intended to differentiate Curaçao from the rest of the region and make a splash in the market.
With its authentic spirit, European-inspired architecture, and cove-like beaches, Curaçao appeals to an array of travelers, from the adventurer to the beach bum to the history buff. “Curaçao. Feel It For Yourself,” a signature tagline almost two years in the making, embodies this ideal and encourages travelers of all backgrounds, races and sexualities, to tailor their Curaçao experience as they desire.
With a view toward developing a specific, targeted global branding campaign, the Curaçao Tourist Board and its New York-based advertising firm, Catch New York, executed time-intensive market research, including focus groups, expert interviews and first-hand qualitative surveys with consumers across the world. Leaving no region untouched, the team traveled to Germany, the Netherlands, Canada, Brazil and Colombia, meeting with airline specialists, tour operators, country managers, hotel reps and everyday people. Having analyzed and plotted the responses on a perceptual map of Caribbean travel themes, the idea of “feeling free” remained consistent across all markets.
At its core, Curaçao is a fusion of 55 different nationalities and locals who typically speak four languages. Everyone is welcome, which has put the tiny island on the map as one of the most accepting destinations in the Caribbean, especially among LGBT travelers.
Taking the theme of feeling free – free of all worries, free of judgment – “Feel It For Yourself” was born. As there is simply no right way to experience Curaçao, every traveler can make the island their own while embracing its authentic, unforgettable spirit.
Seeking to differentiate its ads from the blue-dominated “sea of sameness” consumers have grown accustomed to seeing from Caribbean destinations, the tourist board is launching an array of vibrant displays even more colorful than its iconic buildings in downtown Willemstad. One of the ads includes the tagline ‘Feel It For Yourself’ and another one ‘Feel It In Your Soul’.
“The time is finally here to unveil Curaçao’s new branding campaign, which perfectly exemplifies Curaçao’s lively, authentic personality,” says Hugo Clarinda, Deputy Director of the Curaçao Tourist Board. “Not only do the visuals speak to Curaçao’s energy, but the catchphrase hopefully conveys that Curaçao is a nation for all.”
The new global branding campaign will be introduced in The Netherlands, Germany, Belgium, Colombia, Brazil, Venezuela, Ecuador, the Caribbean, Canada, and in the United States, specifically New York, Miami and Charlotte, or markets with direct airlift.


text:
ORANJESTAD, Aruba – 18 di Juli 2018: Hospital a bay “live” dia 25 di juni cu loke ta digitalisacion di dossier medico di pashent. Durante e prome fase algun policlinica a bay “live” y bou di e grupo aki ta cay e Policlinica Ginecologia. Awo nan tin ya algun siman ta traha cu e sistema nobo aki como specialista y e experiencia di ginecologo dr. Babet Latour ta uno positivo. E ta un proceso cu nan ta custumbrando cun’e poco poco. Loke sigur no por keda sin menciona ta cu e cambio pa digitalisacion di dossier di pashent ta un factor positivo cu lo yuda dokternan haya informacionnan di pashent mas lihe.
- Babet Latour a duna di conoce cu nan ta custumbra caba na busca hopi cos den computer, pero no ta custumbra pa hinca informacionnan di pashent y print carta. E dokternan a ripara cu e sistema digital di dossier medico aki aya falta ahusta pa asina e traha completamente manera nan ta desea, pero nan por anota hopi cos den dje y esaki sigur ta un factor hopi positivo. Pa dr. Latour e sistema aki ta uno positivo, pasobra por ehempel ya no mester descifra e handschrift di su coleganan dokter. Simplemente e por bay den e dossier digital di e pashent y lesa kico tur a haci y ta haya directamente tur informacion di e pashent.
Na e momentonan aki e pashentnan no a deal hopi cu e dossier medico digitalisa. E pashentnan lo ripara cu ora di papia cu nan di un tratamento, e lo pone esaki den e dossier digital di e pashent, asina dr. Latour a duna di conoce. Asina cu e mesun pashent bay cerca un otro dokter, nan no mester splica tur cos di nobo paso e dokter lo haya esaki den e dossier digital di e pashent. Si a realisa un operacion, lo pone un rapport compelto di e operacion den e dossier medico digital y si e pashent yega por ehempel Departamento di Emergencia cu cualkier dolor e dokter di emergencia por mira kico tur dr. Latour a haci durante e operacion. Den e sentido ey, esaki tin hopi beneficio pa pashentnan.
E pashentnan a ripara aworaki cu ta tumando un tempo mas largo na e policlinica, pasobra e ta fastioso pa nan ya cu nan tin di yena tur informacion den computer. Pa dr. Latour e dossier medico digital tin un bentaha mas cu ta antes nan ta skirbi informacion riba papel y ta warda esaki den un file y ta pone den un archivo y tin biaha esaki por perde. Dr. Latour a duna di conoce cu antes si un pashent di otro dokter bay cerca dje tin biaha tambe ta dificil pa e logra haya e file.
Pa loke ta siguridad di informacion di e pashent ta importante pa menciona cu tur informacion cu dr. Latour hinca den e dossier digital otro persona cu no ta involucra cu e cuido di e pashent no mag di lesa esaki. Den hospital a bin cu acuerdonan super claro, di cual tur hende cu tin acceso na e dossier medico di pashentnan mag mira esaki solamente si nan ta involucra cu e pashent. Siguridad di informacion ta un factor hopi importante pa Hospital y e dunadonan di cuido.


text:
Oranjestad - E desgracia di e proyectonan PPP tin su nomber y fam: Mike Eman y AVP.
Desde cu partido AVP a bay atras cu mas di 10 mil voto den e eleccion ultimo, ta un gran cantidad di mentira nan ta sembrando den pueblo y haciendo como sifuera cu nan a hiba un gobernacion drechi y ehemplar durante 8 aña largo. Asina algun luna pasa nan a trata di manipula mente di pueblo bisando cu tur e debenan di pais Aruba desde entrada di Status Aparte te cu awe ta core 50% pa e gobernacionnan di AVP y 50% pa e gobernacionnan di MEP. Riba esaki partido MEP mediante cifranan oficial di Banco Central a desbarata e mentira aki por completo y caminda nos a comproba cu e debenan total haci den e periodo 1986-2017 a core 70% pa responsabilidad di gobiernonan di AVP y 30% pa gobiernonan di MEP. Pues aki e intento di politiconan y siguidornan di AVP pa troce e berdad y manipula mente di pueblo a fracasa por completo y nunca mas nan a bin riba e mentira aki.
PPP-MEP: 8.7 miyon pa aña
Pero partido AVP no a keda nada contento cu nan a wordo desenmascara y awor den e ultimo simannan aki nan a lansa un otro mentira contra MEP, bisando cu bao di gobernacion di MEP tambe tabata tin proyectonan PPP y cu Gabinete Eman desde 2010 caba y sin keha ningun momento so ta pagando e debenan di PPP aki, esta e edificio di Finansa/Belasting, e edificio di DOW/DIP/Kadaster, e Centro di Husticia na Santa Cruz y e Warda di Polis na Noord. Tur ta proyectonan cu a ser realisa sin dolor di cabes, sin meerwerk y nan tur a wordo entrega den e tempo stipula! Sinembargo e politiconan y siguidornan di AVP den nan ignorancia no ta splica pueblo cu tur e 4 edificionan aki ta di vital importancia pa e desaroyo di nos pais y cu nan tur hunto ta costa e pueblo un suma di 8.7 miyon florin pa aña. Pues un suma razonabel cu cualkier gobierno por carga sin causa un situacion financiero incontrolabel. Alavez e edificionan aki den transcurso di añanan a demostra nan derecho di existencia, caminda e empleadonan publico ta trahando den edificionan sumamente comodo, e clientenan ta gosa di tur e comodidadnan aki y e gastonan di huur di edificio pa gobierno tambe a baha.
PPP-AVP: 71.7 miyon pa aña
Hecho ta cu bao di Gabinete Mike Eman nos pais a conoce tambe e proyectonan PPP, esta e Green Corridor, Watty Vos Boulevard, Hospital y e 4 MFAnan y practicamente tur a conoce sumanan exorbitante na meerwerk, hopi dolor di cabes y no a wordo entrega den e tempo stipula. Tur e proyectonan aki ta costa den total un suma cu ta crece y lo yega te na 71.7 miyon florin pa aña y cu nos pueblo tin cu bay paga den e proximo 25 pa 29 aña, pues te banda di aña 2045. Aki nos ta mira un diferencia grandi pa locual ta e pago pa e proyectonan PPP, caminda nos pueblo lo paga 8.7 miyon pa aña pa e proyectonan cu ta cay pa cuenta di Gabinete Oduber (MEP) y e suma astronomico di 71.7 miyon florin pa aña cu ta cay pa cuenta di Gabinete Eman (AVP). Anto ainda tin politiconan di AVP cu no kier mira e dolor y desgracia cu nan a causa e pueblo door di bin cu proyectonan den forma descabeya, sin cu nan por a presenta na pueblo e forma con lo bay paga pa esakinan. Y awor ainda nan tin e curashi pa lastra MEP den e desgracia cu nan a ocasiona cu e proyectonan PPP.
Cu esaki tambe partido MEP a bolbe desbarata un mentira di AVP y ansiosamente nos ta spera cual ta e proximo mentira of spanta parha cu nan lo lansa proximamente. Pero pa tur e mentiranan aki partido MEP tin su cuki prepara pa nan caba!


text:
Durante e conferencia di prensa teni door di Stichting MUSICA sra. Shahaira Labad hefe di mercadeo di SETAR a expresa e satisfacción cu den un tempo hopi cortico después di Carnaval, ya a ricibi e relato financiero di e Aruba Caiso & Soca Monarch 2017 y cu e bon noticia cu ta paga tur debe. SETAR desde e inicio a sostene Stichting MUSICA pa motibo cu SETAR ta kere den nos propio musiconan y tambe den e competencia pa e fiesta di mas grandi di Aruba cu ta Aruba su Carnaval.
Di berdad ta mira cu MUSICA a traha duro pa e resultado excelente aki.
Sra. Edwina Werleman, Presidente di Stichting MUSICA a gradici nan main partner den e siguiente manera: “SETAR ta un compania briyante cu a duna e festival su respaldo desde su inicio, desde cu Stichting MUSICA a wordu funda. SETAR no solamente ta brinda e stichting apoyo financiero, pero tambe ta conseha y motiva e organisacion y a keda yuda den bon y mal temporada”.
MUSICA a conta cu respaldo di otro partnernan valioso pa Aruba Caiso & Soca Monarch cu a para firme tras di e festival, incluyendo Aruba Bank NV, Aruba Tourism Authority, Departamento di Cultura, Tropical Bottling Company, Aruba Airport Authority, K&G, Johnson Enterprises, Ecotech, Atco y King Ocean.
Otro colaboradornan cu a haci Aruba Caiso & Soca Monarch 2017 posibel; PEG Entertainment, KPA, Rode Kruis, DTI, Brandweer, Insam y tur otro instancia y sin falta Minister De Meza y Minister President Eman pa nan sosten.
Stichting MUSICA a expresa tambe cu tin un gran aprecio pa tur medio di prensa, noticiero y locutor cu a sa di sostene tur actividad di e organisacion, en especial e Aruba Caiso & Soca Monarch. Stichting MUSICA ta reconoce e trabou importante y intensivo di Plus Acounting, cual a supervisa y traha hunto cu e organisacion durante tur 4 anochi di festival y a cera e “Financial Report 2017”.
Na final a gradici henter e pueblo di Aruba, cu a asisti e festival masalmente, dunando respaldo na Aruba Caiso & Soca Monarch y tambe na banda, musico y cantantenan preferi durante tur 4 anochi di e festival.
Stichting MUSICA a informa cu nan lo presenta e calendario nobo pa continua aña 2017 otro luna durante nan reunion dia 13 di mei 2017.
Riba e potret por mira momento cu Sra. Labad di SETAR ta hiba palabra y momento cu e Stichting MUSICA ta mustra e relato financiero 2017 hunto cu demás miembronan di MUSICA, e accountant y representantenan di sponsornan ATA y SETAR cu tabata presente.


text:
ORANJESTAD – Ayera e comision di apelacion di Arubaanse Voetbal Bond a ractifica e desicion tuma pa e bestuur unda cu a...
ORANJESTAD – Aruba su Campeonato Nacional di Landamento Artistico organisa pa Arubaanse ZwemBond, lo tuma lugar diasabra 19 y diadomingo 20 proximo...
ORANJESTAD – Tur cos ta cla pa gran evento, pa e di 19th Tiger Taekwondo Open International Championship 2018 cu lo tuma...
ORANJESTAD – E Campeonato di Aruba Little League (ALL) dedica na Sr. Braulio Wester q.e.p.d ta tras di lomba. E campeonato di...
Diadomingo cu a pasa ekipo di Stars CMB ta titula Campeon di Junior 13-14 despues di derota ekipo di ATCO Grasshoppers den...
HOOFDORP – E hungador di softball damas Riangela Flanegin a wordo selecta pa ta parti di Team Kingdom of the Netherlands na...
ORANJESTAD – No tin duda cu e superestrellanan di hermana isla Curacao ta haciendo un cos den e comienso di temporada di...
ORANJESTAD – E hoben pelotero di Aruba Keshawn Rombley a establece su mes ya pa 9 luna caba na Republica Dominicana. Keshawn...
SANTA CRUZ – Ayeranochi den un Nadi Croes/Crismo Angela Ballpark bon atendi e bataya pa e titulo a cuminsa, e faboritonan a...
ORANJESTAD – Durante e siman aki dia 19 pa 23 di April e atleta di Crossfit Myron Speyer lo tin cu hasi...


text:
“Señor ta mi wardador, mi’n tin falta di nada
Den cunucu di yerba berde e ta ponemi sosega.
E ta hibami na awa trankil,
Pa mi bolbe haña forsa”.
Salmo: 23: 1, 2, 3
Cu inmenso tristeza na nos curason, pero agradecido pa tur locual e la nifica pa nos y conforme cu boluntad di Dios, nos ta participa fayecimento di:
Apolonia Maduro
cariñosamente yama: “Oña”
*09-02-1919 †12-05-2018
Manera yuinan: Ann Elizabeth “Anneliz” Jonkhout
Samuel Jonkhout
Gerard y Kyrenia Jonkhout-Delgado
Deborah Boekhoudt y Joselito de Andrade
Manera nieto: Dennelise Wever
Liah Jonkhout
Jared Jonkhout
Derrick Jonkhout
Manera Ruman: Anny Jonkhout Oduber
Ruman: † Maximina Snijders Maduro
Cuña Jacobo Snijders
Sobrinonan Filomena Snijders
Ruthy Snijders
Judyna Snijders
Yolanda Snijders
Hanny Snijders
Jacqueline Snijders
Jacob Snijders
De mas familiarnan y amigonan: Jonkhout, Oduber, Snijders, Brouwer, Rutten, Yarzagaray, Fowler, Boekhoudt, y demas famia na Aruba, Corsow, Hulanda y St. Maarten.
Ta invita tur famia, amigo, y conocirnan pa asisti na e despedida cual lo tuma lugar
diavierna 18 di mei pa 4’or di atardi. E resto mortal lo ta reposa for di 2’or di atardi na Aurora Funeral Home.
Nos ta lamenta cu despues di entiero nos no por ricibi bishita di condolencia na cas. Tambe nos ta pidi disculpa si nos por a lubida algun familiar den nos tristeza.
Source: 24ora http://24ora.com/a-fayece-apolonia-maduro/


text:
Pa duna Corendon e promé opshon pa e tereno pariba di Holiday Beach Hotel
Minister Jesus-Leito ta firma akuerdo ku Corendon
Willemstad – Resientemente, Minister di Tráfiko, Transporte i Planifikashon Urbano Señora Jesus-leito a firma un akuerdo ku Corendon kaminda ta duna nan e promé opshon pa e tereno pariba di Holiday Beach Hotel. Ta trata aki di un tereno di mas o ménos 38 mil meter kuadrá, kual su destinashon ta pa amplia e hotèl ku Corendon resientemente a atkerí.
Ku e akuerdo aki Gobièrnu a palabra ku Corendon mester kumpli ku algun punto denter di poko. Algun di e puntonan aki ta, entre otro
- Destinashon di e tereno aki ta solamente pa ekspanshon di e hotèl;
- Corendon mester entrega un plan detayá ku informashon i mapa di kon e edifisio, parker, i parti di paisahe lo bini;
Na momentu ku Corendon kumpli ku tur e kondishonnan palabra den e akuerdo aki denter di e tèrmino stipulá, Gobièrnu lo sòru di traspasá e tereno aki pa nan den forma di erfpacht.
Un grupo di trabou di Domeinbeheer huntu ku Servisio pa Planifikashon Urbano (ROP) a hasi tur e preparashonnan pa logra yega na puntonan di salida di e akuerdo aki. Den esaki a tuma konseho tambe di ekspertonan lokal.
Minister Jesus-Leito a firma e akuerdo aki ku Sander Winterberg, direktor di Corendon Curaçao, den presensia di kolega ministernan komo parti di Gobièrnu su ‘Investment team’, esta Minister Presidènt, Minister di Finansa, i Minister di Ekonomia.


text:
NEW YORK, Merca-Standard & Poor’s diamars a informa cu el a rebaha pa “D” for di “CC” e cualificacion creditario di e bononan di debe no garantisa di e estatal Petroleos de Venezuela (PDVSA) debi na retrasonan den e pago di interes.
“PDVSA no por a cumpli cu e pago di su notanan di 2017 den e periodo di gracia di 30 dia calendario (of cu e tenedonan di e bono no a ricibi e fondonan pa e fecha aki), ta constitui un evento incumplimento bou di nos metodologia”, S&P a bisa den un comunicado.
Sin embargo, el a aclaria cu e tin conocemento di e cu compania petrolero estatal a paga e suma principal.
S&P a sigui bisa den su comunicado cu PDVSA a bin ta uzando e periodo di gracia for di October 2017 debi na e dificultadnan cu el a haya pa cumpli cu su compromisonan di e debe mirando e sancionnan impone door di e gobierno Mericano.
“Nos no ta sigur di e capacidad di e compania pa paga e resto di e vencimentonan di su debe den e periodo di gracia”, el a agrega.
Presidente di Venezuela, Nicolas Maduro a crea un comision gubernamental pa negocia e restructuracion di e debe di PDVSA debi na e escasez di likides.
Fuente: https://lta.reuters.com
Standard & Poors ta rebaha e calificacion di credito di Venezuela
NEW YORK, Merca-Standard & Poor’s diamars a informa cu el a rebaha pa “D” for di “CC” e cualificacion creditario di e bononan di debe no garantisa di e estatal Petroleos de Venezuela (PDVSA) debi na retrasonan den e pago di interes.


text:
ORANJESTAD – E ekipo di New York Yankees ta evita arbitracion ora cu nan ta jega na acuerdo cu e shortstop di Curacao Didi Gregorius cu un contract di 1 anja, balora na $5.1 miyon di dollar.
Gregorius, cu a gana $2.4 miyon den 2015 ta bin di un temporada unda e la bati di .276 di averahe cu un total di 20 homerun y 70 RBI. Mas importante pa e ekipo di Yankees ta e rol di lider cu Didi Gregorius a asumi despues di mester a jena e posicion di e legendario Derek Jeter vooral awor cu Yankees ta den proceso di reforma e ekipo.
Adkeri di e ekipo di Arizona Diamondbacks, Gregorius a bira un di e mihor shortstop di liga Americana. Su producion offensivo a crece y e combinacion hunto cu e segunda base Starlin Castro a demonstra di ta solido den defensa.
Didi Gregorius awor por mira pa un temporada nobo unda e por caba di establece su mes como e shortstop di Yankees pa futuro.


text:
Pa stimula desaroyo economico companianan mester pensa mas leu cu nan mes!
Negoshinan chikito y mediano ta e weso di lomba di un economia. Asina por mira cu na Aruba negoshinan chikito y mediano ta contribui na 97% di e producto domestico y 52% di e empleo nacional. Ademas di esaki negoshinan chikito y mediano ta esunnan cu ta bende mas producto y servicio na companianan grandi na Aruba y na gobierno di Aruba. Pesey ta importante cu negoshinan chikito, mediano y empresarionan cu ta lantando nan negoshi, ta funciona den un ambiente empresarial cu ta promove y stimula nan pa ta exitoso.
Den e Aruba Small Business Event 2018 cu a tuma lugar 21 di juni ultimo, sr. John Sandiford, un Hulandes Caribense procedente di Sint Maarten, a elabora con colaboracion entre negoshinan existente y empresarionan nobo ta primordial pa ta exitoso mey mey di tur e desaroyonan cu ta tumando lugar y cu ta afectando e manera di haci negoshi tradicional.
Sr. Sandiford a sigui na ilustra e empresario cu ta cuminsando como un simia cu despues di planta, mester tin e condicionnan apropria pa crece. Ademas e mata creciendo mester extra atencion te ora cu e por sostene su mes. Pa asina despues ora e ta un mata grandi, e por cuminsa duna fruta cu ta beneficia otronan. Asina tambe sr. Sandiford ta mira e sosten cu mester tuma lugar na e empresario cu ta cuminsa cu un idea cu e kier haci comercial. Aki no necesariamente ta papia di sosten di parti di gobierno, pero e sosten entre companianan existente y empresarionan nobo.
Un ehempel cu a sosode na Eindhoven, ciudad cual despues cu e compania Philips a termina mayoria di su actividadnan comercial a afecta e economia negativamente, ta cu for di iniciativanan priva a desaroya espacionan comun pa empresarionan nobo traha. Den e espacionan comun, empresarionan tabata topa otro constantemente y a cuminsa colabora y intercambia di idea. Cu un dimension extra di serendepia (casualidadnan positivo), oportunidadnan atractivo tabata presenta na e empresario nobo, cu no lo a pasa si e empresario lo a keda traha for di su cas. Sr. Sandiford ta referi na esaki tambe como un factor crucial den e exito di su compania ‘Antonio Media’.
For di e concepto di espacio comun, sr. Sandiford hunto cu otro partnernan a sigui desaroya e concepto den un “Incubator” cu un dimension extra di guia y sosten. Esaki, nan a desaroye pa medio di un cooperativa “Founded by All”. Aki tabata pone e empresarionan estableci cu conocimento y experiencia den haci negoshi, hunto cu empresarionan nobo cu ta pensando den lanta nan negoshi, pa asina yuda nan desaroya abilidadnan comercial. Tambe, tabata stimula e participantenan di e “Incubator” pa traha hunto den projectonan comercial pa asina brinda un cliente un producto completo.
Sr. John Sandiford a sigui na menciona durante e Aruba Small Business Event 2018 cu “Incubators” por tin un efecto positivo riba un economia local. Sinembargo pa un “Incubator” por ta exitoso ta importante pa tin un masa critico di miembronan. Den esaki ta importante pa tin empresarionan estableci cu kier comparti nan conocimento y colabora cu empresarionan nobo pa encurasha nan pa crece y para solido riba nan pia. Asina empresarionan lo mester pensa mas leu cu nan mes. Na Aruba tambe tin e potencial pa cu esaki.


text:
ORANJESTAD (AAN)—Durante e entrevista cu e docter di control, sr. Myron Gersen y sr. Cristian Garcia, ambos empleadonan nobo na servicio di Svb, su director Ir. Edwin Jacobs a haya importante pa menciona cu e mes ta un refleho di e organizacion.
Esaki den e contexto di a menciona cu como Director el a haci un trabao excelente y a trece diferente cambio positivo den dicho entidad, y cu el a gana e respet di su personal, como un di e mihornan (of e mihor) director di un departamento publico.
“Nos tin un organizacion capacita. Cu un personal forma pa 108 empleado, colega, completamente dedica na nan funcion. Tin biaha SVb ta haya critica locual e ta compronde, y pesey nan a inicia cu reorganizacion di nos sistema pa entrega y procesa keho, pasobra nos kier tende kico nos por mehora. Pero tambe ta asina cu tur dia nos coleganan ta haci nan maximo esfuerzo pa sirbi nos comunidad”, Ir. Jacobs a subraya.
Esaki ta inspira su persona como director, pasobra e ta mira su mes como un sirbidor di nan. Un hecho relevante ta cu e averago di AO den Svb mes ta sumamente abao y cada bez tin mas empleado cu no ta bay AO durante e aña. Pues, un logro excepcional sin duda alguno. Motivacion, sosten y estimulo ta e clave.
“Mi ta gradici na tur e ministernan cu mi a traha cu nan, cu a percura y a duna mi espacio, y cada biaha cu mi ta aboga na e minister concerni pa duna espacio na Svb y su personal pa bay dilanti, nan a coopera tambe. E ta gradici tambe su 108 colega cu ta haci locual nan ta bon den dje pa sirbi nos comunidad, cu asina hopi dedicacion y profesionalismo”, director di Svb sr. Jacobs a subraya.
Tocante dr. Genser y sr. Garcia e ta hopi contento y orguyoso di tin nan den servicio di nos comunidad via Svb. Nan ta dos talento, dos hoben profesional cu e ta bay sigui stimula, motiva, y cu e kier conserva den e Institucion. Pesey e ta mira cu hopi satisfaccion e proyecto di salud ocupacional y e desaroyo di digitalizacion cu lo sigui progresa.
Finalmente sr. Jacobs a expresa palabranan di danki na comunidad di Aruba cu ta cliente di Svb, y tambe a manifesta su deseonan pa pueblo henter pasa un Feliz Pasco di Nacemento y ricibi Aña 2018 cu hopi salud, paz, amor y trankilidad.


text:
Quickvideo! Sr marlon Jacobs, cu lo ta un di enan encarga cu e planes di contruccion splicando cone phasenan lo tuma lugar exactamenteRead More »
Sr Alvin Geerman ta splica tocante e trabouwnan cu ta sperando henter e team cu lo activa den e restauracion di e careteranan den Havenstraat
Quickvideo! Sr Alvin geerman, ta splica tocante e magnitude di e trabouwnan cu ta sperado henter e team cu lo ta active den e restauracion di e careteranan den havenstraatRead More »
Sr Marlon Croes Director di D.O.W ta elabora tocante algun planes cu nos infrastructura cu lo tuma lugar rond di nos Centro di Ciudad
Quickvideo! Sr marlon croes, director di DOW ta elabora tocante algun planes relaciona cu nos infrastructura cu lo tuma lugar rond di nos centro di ciudadRead More »
Parlamentario Vrolijk ta elabora tocante importancia di e codigo di comportacion si no tene cuenta cu esaki por tin consecuencianan hopi serio
Quickvideo! Parlamentario vrolijk ta elabora tambe tocante e importancia di e codigo di comportacion mirando cu si no tene cuenta cu eskai, por tin consecuencianan hopi serioRead More »
Parlamentario Edgard Vrolijk ta urgi maestronan pa hasi pregunta y informanan tocante ley cu ta trata functiehuis den e area di educacion
Quickvideo! Parlamentario edgard vrolijk, ta urgi maestronan pa hasi pregunta y informanan mes tocante e ley cu trata functiehuis pa cu esnan den e area di educacionRead More »
Parlamentario Edgard Vrolijk ta elabora durante rueda di prensa tocante e situacion relaciona cu informacion incorecto den e comunidad
Quickvideo! Parlamentario edgard vrolijk durante rueda di prensa ta elabora tocante e situacion actual di difernete companinan estatal relacion cu informacion incorecto den e comunidadRead More »
Sr Croes ta splica con lo traha pa preveni den area di Ponton e camindanan lo haya danjo di awacero
Quickvideo! Sr croes ta splica tambe con lo traha pa preveni cu den e area di ponton, e camindanan lo haya danjo debi na e awaseroRead More »
Sr Marlon Croes ta splicando di algun acuerdo cu mester sera cu Palm Beach Plaza cu terenonan den vecindario pa parkeo
Quickvideo! Sr marlon croes ta continua splicando di algun acuerdo cu mester sera cu palm beach plaza relaciona cu terenonan den vecindario pa parkeoRead More »
Sr Marlon Croes director di D.O.W ta splica tocante planes pa un mihor systema na e rotonde di Cumana caminda lo preveni e area aki cu hopi awa
Quickvideo! Sr marlon croes director di d.o.w ta splica tocante e planes pa por crea un mihor systema na e rotonde di Cumana caminda lo preveni e area aki di keda completamente cubri cu awa durante temporada di awaseroRead More »
Parlamentario Shailiny Tromp ta declara durante rueda di prensa cu e temporada di awacero algun areanan di nos Isla mester mehora cu nos infrastructura
Quickvideo! Parlamentario shailiny tromp lee, durante rueda di prensa ta declara cu e temporada di awasero ta yuda demonstra cua ta e areanan di nos isla cu mester keda mehora relaciona cu nos infrastructuraRead More »
Parlamentario Rocco Tjong ta splicando di comercio den e palabranan y promesanan di Sr Eman di e gobernacion anterior cu no a wordo cumpli
Quickvideo! Parlamentario tjong ta continua splicando cu e mundo di comercio a kere den e palabranan y promesanan di sr mike eman, pero na final a keda desapunta di e gobernacion anterior mirando cu no por a cumpli cu locual cu e tabata declaraRead More »
Parlamentario Rocco Tjong ta declara cu lo sigui aclarea puntonan cu Sr Eman a trata di manipula e comunidad
Quickvideo! Parlamentario rocco tjong, ta declara cu e lo sigui aclarea puntonan cu sr eman ta trece pa dilanti, mientras cu e ta trata di manipula e comunidadRead More »
Sra Rulienne Arends ta anuncia e lema pa e aña aki relaciona cu nan campaña di siman riba peligernan di droga
Quickvideo! Sra arends ta anuncia e lema pa cu e anja aki relaciona cu nan campanja di siman di locura cu ta para keto riba e peligernan di usamento di drogaRead More »
Sra Ruliene Arends ta expresa su graditut pa por haya cooperacion for di Aruba Bank pa yuda FADA trece su mensahe pa dilanti
Quickvideo! Sra ruliene arends ta expresa su gratitude pa por haya tremendo cooperacion for di aruba bank pa asina yuda nan trece fada su mensahe dilantiRead More »
Quadracer a drenta mondi na Bushiribana, dama turista a resulta levemente herida
Bushiribana – Dialuna mainta 11:40 a.m, informacion a drenta di un accidente cu hende herida entre un quadracer y auto na altura di Ostrich Farm. Mesora patruya di Santa Cruz y tambe di trafico a cuminsa bay direccion di Bushiribana. Na yega di polis parti pabou di caminda, nan ta ...Read More »
Sra Nataly Simmons directeur di Aruba Bank ta conta di nan colaboracion cu FADA concientisa tocante peligernan di usamento di droga
Quickvideo! Den nos prome informe pa awenochi, Sra nataly simmons executive director di aruba bank, ta conta di nan colaboracion hunto cu FADa pa asina concientisa e comunida dtocante e peligernan di usamento di drogaRead More »
Colegio San Nicolas cu Team – Building pa maestro y alumno
Colegio San Nicolas cu Team – Building pa maestro y alumno Durante fin di siman e maestro y algun alumno a tene un actividad como parti di Teambuilding 2018. E actividad tabata bao guia di Giovani Leocadia di “Reach Your Goal” y Endrah Richardson-Gumbs. El’a tuma lugar for di Rooi ...Read More »
Na Tamarijn Accidente entre un scooter y auto
Na Tamarijn Accidente entre un scooter y auto Diadomingo anochi un auto riba caminda di Tamarijn no a duna preferencia na un scooter of mihor bisa a bira su dilanti y esaki a haci cu e scooter a bay dal na banda di pasahero. E chauffeur di e scooter ...Read More »
Na altura di Talk of The Town: Polisnan a topa cu un dama benta ariba acera for di tino
Na altura di Talk of The Town: Polisnan a topa cu un dama benta ariba acera for di tino Diasabra atardi algo pasa di 6’or patruya di Playa a topa cu un dama benta ariba acera. Esaki tabata otro banda di caminda dilanti Talk of The Town. E dama un ...Read More »
Buscando un sospechoso cu a core huy, Polis a topa un hoben cu poco marihuana banda di Moomba
Buscando un sospechoso cu a core huy, Polis a topa un hoben cu poco marihuana banda di Moomba Diasabra atardi ora polis tabata buscando un sospechoso cu a huy na pia despues cu el’a laga su scooter atras despues di un persecucion. Pasando banda di Moomba su parkinglot polis a ...Read More »


text:
WILLEMSTAD - Búskeda di e dama, Nadya Alejandra Xavier Viana, nasé na Venezuela di 27 aña di edat, ta kaduká.
Nadya Viana ta perdi.
WILLEMSTAD - Polis ta pidi búskeda di e dama Nadya Alejandra Xavier Viana, nasé na Venesuela di 27 aña di edat.
Polis a tene kontròl di tráfiko riba Pater Eeuwensweg.
Willemstad - Djabièrnè 14 di sèptèmber 2018 entre 20.40’or i 23.00’or, personal di Departamento di Tráfiko den koperashon ku diferente departamento polisial, CurMil, KMar (Koninklijke Marechaussee), Duana i Ministerio Públiko, a tene kontrol di tráfiko riba Pater Eeuwensweg.
Búskeda di hóben Yaksel Caret Nepomuceno ku a hui for di JJIC.
WILLEMSTAD - Polis ta pidi búskeda di e hóben, Yaksel Caret Nepomuceno, nasé na Kòrsou, di 17 aña di edat. Djaluna 10 di sèptèmber 2018, alrededor di 14.00’or di mèrdia, Yaksel a hui for di “Justitiële Jeugdinrichting Curaçao JJIC, (ántes G.O.G.).
Polis a tene Akshon ‘Lion Fish’.
WILLEMSTAD - Djaluna 17 sèptèmber 2018, personal di Hato Polis, konhuntamente ku UST, Duana, CAP i personal di imigrashon Hato, a tene kontròl den área di Airport Hato.
Maltrato ku arma i un detenshon de area di Yukonweg.
WILLEMSTAD - Djasabra 15 di sèptèmber alrededor di 04.00’or Sentral di Polis a dirigí un unidat pa Yukonweg, unda lo mester tabatin un kaso di maltrato ku arma.
Búskeda di hóben Jesus Valks ku a hui for di JJIC.
WILLEMSTAD - Polis ta pidi búskeda di e hóben, Jesus Valks, nasé na Kòrsou, di 15 aña di edat. Djaluna 10 di sèptèmber 2018, alrededor di 14.00’or di mèrdia, Jesus a hui for di “Justitiële Jeugdinrichting Curaçao JJIC, (ántes G.O.G.).


text:
ORANJESTAD(AAN): — Algo prome cu 7or di mainta, un patruya di Noord bayendo direccion pariba riba e caminda di Tanki Leendert a haye envolvi den un accidente.
Aki un Hyundai Accent color shinishi numera A-18174 tabata coriendo zig zag riba caminda y net un poco pabou di e crusada di e misa di Tanki Leendert, e patruya di polis a haye envolvi den un impacto cu e Accent.
E Accent a hala na su man robes y dal den e pickup di polis y cu consecuencia cu e patruya di Polis a bolter. Nada a pasa e dos polisnan .
E otro manehador di e Hyundai a ricibi sla na pecho. Ambulance a presenta na e sitio unda paramediconan a duna asistencia medico.
Polis di trafico tambe a ser pidi pa presenta na e sitio pa asina tuma datos di e accidente.
E Hyundai Accent su papelnan no tabata na ordo. Polis a pidi takelwagen pa asina transporta e Accent pa warda di Balashi pa mas investigacion.


text:
FUENTE: http://masnoticia.com- (PULSE AQUÍ)
viernes, 13 de abril de 2018
Pueblo di Aruba no por carga un impuesto di 6% acumulativo
Segun Sra. Arends-Reyes e discusion di debe nacional y tira tur culpa ariba e gobierno anterior di AVP ta uno cu ta hopi facil pa e gobierno nobo di MEP-POR-RED tuma como punto di salida pa tur medida cu lo bay tuma pa pueblo. Ainda ta gaba cu na 2009 a laga e debe nacional na 47% di nos GDP locual nan ta lubida di añadi ta 700 miyon cu e fondonan di pensioen tawata falta pues e 47% cu MEP ta uzando no ta cuadra. Y por a tuma nota tambe cu cada rato e argumentonan ta cambia pa purba bende na pueblo e motibo pa continua cu un aumento di BBO/BAZV cu ta yega na 12% na momento cu e consumidor tin cu paga pa un producto. Comercio ta hopi trankil y a tuma e noticia hopi suave talbes pa motibo cu e aumento lo pasa pa e consumidor, sin corda cu e salarionan ta keda mescos. Pues ta e poder di compra lo bay atras, e consumidor lo por cumpra menos necesidadnan basico pa su famia mientras cu gobierno mes no a reduci nan gastonan den su totalidad. Sin duda algun e costonan di operacion di comercio lo subi, consecuentemente no lo inverti si no ta necesario. Ta keda na gobierno so principalmente e ora pa inverti den nos economia pa e no stagna. Awor ban wak ta con nan lo kier ehecuta e inversionnan cu den corto tempo lo tin mester renobacion, e pregunta lo ta si esaki lo ta sostenibel. Awor tin hasta intencion di cobra belasting riba premionan di loteria, tips y comisionnan di benta pues nada no ta scapa mas. E pakete di compensacion ni e reforma fiscal no a ser inclui den e presupuesto y locual ta propone ta corta mas cu ta duna bek pues e mester wordo bon reevalua den Sra Arends-Reyes su opinion. Ora ta tuma decisionnan grandi asina mester tin rapportnan cu por duna un bista ariba e habilidad di e pueblo pa por carga un aumento asina y kico lo ta e efectonan socio-economico pa nos isla. Awor cu Citgo ta cla pa resumi bek e trabounan di rehabilitacion e argumento di aumento di impuesto ta cay mas dificil ainda pa acepta, mescos cu e PPP nan lo por a wordo paga un otro forma cu no ta door di aumenta bbo/bazv y un AZV tin bon control ariba su gastonan na e momentonan aki. Ora cu gobierno di AVP a haña e fondonan social den bancarota y tawatin un crisis mundial por a cataloga nos pais den un crisis, pero na 2018 cu un economia stabiel ta dificil pa bende un aumento di impuesto pa pueblo. CAFT mes a yega di bisa cu nan ta wak e parti financiero so y nada mas, e aspecto di maneho, vision y economia no ta nan asunto. Pues ta keda na e gobierno pa wak con e ta reken su som sin cu mester mishi cu e pueblo su poder di compra. Esey tawata e promesa di campaña di MEP cu a studia e situacion financiero hopi bon y awor ta bisa cu nan no por saca nan som cu excepcion cu algun Minister ta exigi mas fondo pa nan disponibilidad y presupuesto. E cuenta di tur e aumento di gasto den personal, servicio y huur na Aruba y Hulanda ta pa pueblo paga sin cu nan por wak e como un inversion of ta algo cu lo mehora nan calidad di bida. E aumento di impuesto lo purba tapa wowo di CAFT cu ingresonan lo subi y e consecuencianan di e aumento ta parce di no ta importante pa e gobierno aki. Realidad ta cu CAFT lo continua pa motibo cu un gobierno nobo a sinta y e gobierno no kier cumpli cu norma door di busca fondonan y negosha na beneficio di e pueblo pues pueblo lo mester sufri e consecuencianan cueste loke cueste.
Publicado por Informe25.com el viernes, abril 13, 2018
Sección: El Caribe
LO + Leído...
-
Estrella del cine para adultos fue grabado durante encuentro sexual con un tripulante en pleno vueloUna grabación captó el momento en el que la estrella porno Austin Wolf sostuvo una relación sexual en pleno vuelo con un tripulante de la ae...
-
Sorpresa. El grupo parlamentario de Ciudadanos en la Asamblea de Madrid ha localizado el expediente que la Comunidad de Madrid no encuentra ...
-
El arroz es uno de los ingredientes básicos más utilizados en países de todo el mundo. De hecho, en España es la base de muchas recetas que ...
-
A mediados de septiembre, Realia comunicó al mercado que trasladaba su sede corporativa a Las Tablas de Madrid. Y no a un sitio cualquiera: ...
-
Un evento privado que convoca a 30 personas para asistir a una fiesta exclusiva en la que ofrecen sexo ilimitado y alcohol, mantiene en aler...
-
PONCHERA Me cuentan que hay un trepa que sube en Las Tablas, entre el alcalde y el Consejo Municipal. Parece que los concejales quieren me...
-
Como en los últimos años, Cataluña volvió a ser uno de los temas centrales de la recepción de la Fiesta Nacional en Palacio Real. Si en 2017...
-
Las autoridades colombianas capturaron hoy en Barranquilla a un hombre que supuestamente tenía encerrados a siete venezolanos, a quienes obl...
-
Increíble y lamentable. Una mujer que supuestamente acababa de llegar al país falleció tras caer del piso 22 de un edificio en la capital. T...
-
El detenido ex ministro de Planificación Federal Julio De Vido dijo que no conoce al venezolano Guido Antonini Wilson. Fue durante una decla...


text:
Un dia despues cu a firma e acuerdo di e Conferencia di Mesa Rondo na Den Haag caminda Aruba ta haya su Status Aparte entrante 1 di januari 1986, Betico Croes a dirigi su mes na e Arubianonan biba na Hulanda durante Arubadag. Aki ta sigui parti di su discurso:
“Dama y cabayeronan, tabatin momento cu nos tabata emociona, tabatin momento cu bo wowo ta yena cu awa di emocion. Ora ta trata destino di bo pueblo, anto nan ta bin pone un nota bo dilanti y nan ta bisa bo “Take it or leave it”. Ora ta trata destino di bo pueblo, hamas nos a permiti ningun instancia pa bisa nos “Take it or leave it”. Den e conferencia aki nos a percura pa Hulanda respeta cu bo ta sinta na mesa cu representantenan di e pueblonan di e islanan di Antiyas Hulandes.
Pa tanto lucha cu nos a pasa den e proceso di demostracion, proceso di manifestacion y inauguracion di nos himno y bandera. Ademas e referendum y e accionnan di 1977, awe mi ta pidi e pueblo di Aruba, ora nos mester a haci concesion na e Conferencia di Mesa Rondo, nos a haci esaki cu consenshi limpi, pasobra ta ocho partner tin den e Conferencia. Nos mester a trata di yega na un acuerdo. Na e momento aki mi por bay drumi numa cu un curason trankil, pasobra loke nos a lucha p’e pa mas cu 50 aña largo, e pueblo di Aruba tabata anhela di por weit’e wordo realisa.
Awe dama y cabayeronan, compatriota, awe nos por participa na boso tur cu porfin despues di tanto aña di lucha, pueblo di Aruba por cana frente na laira. Pueblo di Aruba por bati riba su pecho, pasobra pueblo di Aruba ya lo no ta bay ta ciudadano di segundo categoria. Pabien pueblo Arubano. Y manera e luchador Mejicano Benito Juarez a yega di bisa: El respeto al derecho ajeno es la paz. Respeta mi derecho pa mi respeta bo derecho. Awe Hulanda, Antiyas Hulandes a respeta e derecho di e pueblo di Aruba. Cu esaki pueblo di Aruba ta bay priminti cu paz lo reina den Antiyas Hulandes, harmonia lo reina entre e pueblonan. Nos lo mantene tur cooperacion cu Corsou, Bonaire, Saba, Sint Maarten y Sint Eustatius. Nos lo mantene un relacion cu Hulanda. Awe compatriotanan, nos tin razon cu nos ta alegre. Nos tin alegria pasobra nos a logra un di e derechonan mas sagrado di e pueblo di por biba liber y nos kier mantene e lazonan di estrecho cooperacion cu tur isla di Antiyas Hulandes y cu Hulanda.
Awe Dia di Aruba tin un nificacion particular. No solamente cu riba Dia di Aruba nos ta conmemora e himno y bandera, pero di awo padilanti e ta Dia di Libertad di Aruba. Dama y cabayeronan, compatriotanan, laga nos celebra awe, laga nos cuminda otro y p’esey nos a bin tambe. Biba Antiyas Hulandes, Biba Hulanda y Biba Aruba”


text:
Estrella vs Nacional ta e bataya pa prome luga entre e top dos ekiponan riba tabla di Play-Off. Estrella te cu e wega aki tin seis punto, producto di dos victoria convincente contra Britannia y Dakota, nan ‘doel saldo’ ta +4 den dos wega, alaves un tipo di futbol bistoso. Nacional no ta campeon di anja pasa por nada, nan por hungabo y destruibo si bo cai den nan wega. Nan wega ta di dominacion fisico y mental, nan por hungabo ‘man-decking’, nan midveld ancra pa Valdo Leocadio ta casi impenetrabel riba un bon dia. Nan tin 4 punto den di dos luga riba e tabla, cu solamente un gol anota den dos wega te cu awo, algo raro di e ekipo cu a anota mas gol den e campeonto regular, nan doel saldo den Play-Off ta +1, pero, cu talentonan mane Devis Oliveros y Kenroy Ranger ta un ora pa otro nan por explota.
E prome tempo tabata un wega di tension, di hopi bruhamento, e no tabata un wega di movimiento liber locual a hasi’e menos atractivo ya cu no tabatin espacio pa crea y move. Estrella a purba ataka riba e alanan ya cu e medio campo tabata bon congestiona pa Nacional, pero e yegadanan no tabata skerpi, nan a purba cu tironan di distancia tambe pero envano.
E wega aki a favorece Nacional, nan tabatin mas yegada y mas chens den e prome tempo aki. Estrella no por a hunga nan wega, nan a cai den e trampa tactico di e Dragon nan. Nacional a press y controla medio campo mane ta nan custumber, tira dilanti pa Devis Oliveros y Kenroy Ranger, apesar cu den e wega aki e no a bay mucho facil, nan tambe tabata un poco frustra, pero si miho cu Estrella. Na minuut 6 caba un intercepcion di Edward Clarissa a duna Ranger un bon chens pa habri marcador pero un tremendo salbada di portero Navarro di Estrella a salba su ekipo. Apesar cu ya e wega tabata duro caba ta un carchi geel so a cai, pa Nacional, den persona di Chido Van der Biezen, pero pa reclama. Na minuut 10 Nacional ta bolbe haya un chens cla pero Ranger ta bolbe faya ora cu portero Navarro despues di un bon salida ta causa cu e bala ta bay na banda.
Nacional ta sigui press y domina medio campo, preveniendo Estrella traha wega, no tabatin contesta pa e wega ey di Nacional. Mientras cu e wega duro ta sigui, Pancho Croes den un encontronaso den aire ta cai di mal manera y ta fractura su dede di man, pero ta sigui hunga asina mes despues di tratamento banda di veld. Te cu e minuut 20 ainda ta Nacional tabata cu mas proposito y atake den e wega. E prome carchi geel pa wega duro alfin a wordo duna na minuut 22 na David Dubero, e defensor di e ekipo di Papilon. Un bon reaccion di e referee te na e momento ey, pero e no a sigui duna waarschuwing of hasta duna mas carchi apesar cu e wega tabata birando mas duro cu mas tension cada momento, ta kiko lo a pasa? Na minuut 24 Estrella a cuminsa hunga miho, cu mas yegada, hasta un tiro liber cu a dal den palo na minuut 25, tira pa Joel Geerman.
Un wega hopi compacto na e punto aki, di hopi contratempo y agresividad. Cu un medio-campo asina popula ta claro cu ta bay tin mas ‘botsing’, hasta e estelar defensor di Estrella, David Dubero, eventualmente mester a bandona cancha lesiona. Apesar cu e wega ta sigui cu hopi ‘overtreding’, hungadonan ta sali for di cancha riba strecher, niun carchi a wordo duna atrobe pa wega peligroso of agresivo te cu na parti final di segundo tempo, pa ta exacto minuut 71 (tabatin un carchi geel tambe na minuut 69, duna na Deffery Banton di Nacional pero pa hunga e bala cu man). Hungadonan ta capitalisa riba e cosnan ey, ta mane un candela chikito cu si e no wordo combati na e punto ey, ta grandi so e por bira despues, te na e punto cu e no por wordo controla mas, vooral den un wega asina grandi, yena cu emocion y tension. Halftime ta bay aden 0-0, un wega di tension y hopi accion pero tambe di hopi incidente.
Den e segundo tempo Estrella a cuminsa cu mas penetracion y proposito, nan a mane tuma e iniciativa for di Nacional pero e chensnan di gol no ta mucho skerpi. Nacional ta responde bon y ta sigui hunga nan wega, e partido awo di banda pa banda pero sin chens grandi dilanti gol. Estrella su iniciativa t’asina ambicioso cu hasta Pancho Croes ta sali bay ataka, un riesgo cu Nacional por a exploita. Estrella cu chens basta bon den pia di Hugo Robert na minuut 61 pero ta faya di wak Phaedrick Baromeo full habri na su banda, chens perdi, y no tin hopi! Na minuut 63 Baromeo ta penetra atrobe pero ta wordo stabilisa na un manera duro y e ta mane retalia cu un skop riba e defensa, pero ta faya. Na minuut 64 Marck Laurence di Estrella ta skop Kenroy Ranger na un manera cu tabata merece carchi, di biaha despues Ranger mes ta retalia riba Joel Geerman den un entrada duro, di carchi ni waarschuwing nada tampoco. Na minuut 70 Alex Hassel den un encontronaso cu Valdo Leocadio na linea di veld cu intercambio di palabra. Na minuut 71 Oliveros ta haya carchi geel pa un entrada (“Brace”) riba Pancho, cu a resulta den un encontronaso entre nan dos despues cu Pancho a bay reclama Oliveros na un manera duro, Pancho tambe mester a haya un carchi p’esey.
Den un ‘toma y dame’ cu a sigui, e wega a bira miho cu mas yegadanan, pero e ‘toma y dame’ cu violencia no a para toch. Alfin na minuut 86 Nacional a anota e prome gol di wega ora cu e hoben Joshua Aguirre a hasi un tremendo pase pa Kenroy Ranger den area penal, unda cu Ranger a bai purba baha e bala cu pecho pero e bala a scapa bay pika na banda di e portero Navarro cu tabata saliendo stret riba Ranger, e bala a gewoon pika y lora na banda pa drenta gol, suerte pa Nacional, mala suerte pa Estrella, pero gol e ta, pa duna Nacional e bentaha di 1-0. Pero e wega aki y e incidentenan ta lew for di caba ya cu t’awo e “vuurwerk” ta di bai cuminsa. Despues di e gol, e wega a bira mas violento ainda. Carchi a sali na minuut 89 pa Andre Kelly di Nacional pa wega bruto, entre manotasonan y skopmento cu ta zwaai, na minuut 90+3 Ranger ta bolbe haya un chens enorme pa likida e partido pa Nacional, pero ta faya atrobe, pa despues na minuut 90+8 bolbe dal e bala den tubo! Pero loke ta sigui despues cu e bala a rebound for di e tubo ta e storia di e wega aki. Ora cu e bala a sigui lora dilanti gol, pa despues Pancho rechaza pero e bala ta keda den area penal, unda cu Andre Kelly a drenta Joel Geerman di Estrella na un manera duro, pa despues Geerman tira un elboog riba Kelly, cu na su turno ta tira un mokete y vloer Geerman, eynan Melrick Dabian di Estrella ta tira un karate kick riba Kelly, pa colmo Marck Laurence ta bin tira un golpi riba Kelly tambe, carchi cora pa Kelly y Laurence.
Mientras cu un bululu di pushamento y gritamento ta sigui den area penal, referee alfin ta dicidi di pita p’e wega di MMA aki caba tambe. Tristo cu e wega tabatin un final asina, y practicamente full e wega, awo mester revisa e wega aki, con ela wordo pita. Niun hende ta perfecto, pero e wega a bay for di man, esey no tin duda, awor mester busca un solucion pa preveni e cosnan aki cu ta afectando nos futbol, no solamente riba tereno pero tambe den e gradonan di e fanaticonan, cu entretanto en bes di bai wak un evento ‘deportivo’ a hayanan ta wak anti-deportivismo y tendencianan anti-social cu insulto, menasa y agresion no solamente entre hungadonan, referee, pero tambe entre e fanticonan mes, incluyendo e hoben nan cu ta wak na stadion mes, riba television y den media social.
Nacional ta lidera e Play-Off awo cu 7 punto, sigui pa Estrella cu 6 punto, lagando Britannia cu 1 punto y Dakota cu 0 punto so, sperando riba nan wega pendiente. Si cossigui asina, ta pinta cu Nacional y Estrella ta favoritonan pa topa den final, pero, falta ainda e di dos rond di e fase aki, ainda hopi cos por pasa.
Like this:
Like Loading...
Related


text:
ORANJESTAD, Aruba – 14 di januari 2016: Recientemente empleadonan dinamico di Dufry a participa na un sesion yama “Team Building”, ofreci dor di Elsa Krozendijk. E sesionnan a tuma luga den e edificio di ATIA na Dakota y a tuma mas o menos 1 siman di tempo, pa por a logra haya tur empleado cu ta traha na diferente tienda durante diferente orario.
E programa extenso a encera diferente forma pa e empleadonan por a cera conoci di cerca cu otro, cu cualidadnan di otro y con hunto por ofrece mas y miho servicio na clientenan. Henter e idea di un programa asina ta pa expone e potencial di cada un empleado dilanti e otro, pa tur ta consciente cu uni so por logra metanan grandi, tanto individual como colectivo.
Despues di e siman largo di training, a celebra e final na Chill Cafe, durante un evento bon atendi, masha ameno den cual empleadonan por a canta y baila henter anochi.
Dufry Aruba ta existi pa por lo menos 20 aña caba y ta conta cu 10 tienda den Aeropuerto Internacional Reina Beatrix, 1 tienda den caya Betico Croes y 1 tienda den Royal Plaza. Hunto nan ta conta cu 80 empleado servicial, cu bon experencia y conocemento di e productonan varia cu nan ta bende, dependiendo di cada tienda.


text:
Mayan dia 18 di october lo tuma lugar pa prome lo organisa un AVO Conference (Education Reboot). Esaki lo ta un oportunidad unico pa docentenan haya un briefing di e rol di tecnologia den educacion y den curiculo di scol ta birando.
Tecnologia mester ta mas presente den enseñansa, e curiculo mester ta mas adapta na e presente y mester inclui e habilidadnan di siglo 21. Mescos cu lesamento, e habilidadnan riba tereno di tecnologia y IT, e asina yama “21 century skills”, ta wordo mira como habilidadnan esencial pa e siguiente generacionnan domina. Durante e AVO Conference lo enfoca riba e topico y retonan aki.
E orador principal lo ta: Sr. Ivo Dongen, IT Manager na SETAR N.V., y basa riba su experiencia y practica, sr. Dongen lo elabora e habilidadnan (“competenties”) rekeri den un compania cu no ta para niun momento keto y e similaridad cu locual ta spera di un maestro/docente den e tempo aki.
Otro oradornan ta inclui Sra. Juliet Carvalhal, desaroyador di e concepto “SMART Schools.
Ir. Marlon Kock, IT Manager di Bureau Innovatie y Sra. Viviana Carraha di Aruba Digital Systems N.V.
Tur maestro y docente di enseñansa secundario y superior y tur esnan cu tin interes den e topico aki por bai e conferencia aki cu ta dia 18 di oktober proximo, di 3or di merdia pa 5or di atardi na Cas di Cultura. Entrada ta gratis.
Pa registra y pa mas informacion por bai na nos website www.ea.aw of nos facebook page @educationaruba.